ॐઋષિએ એક અતિમહત્વનો નિર્ણય લીધો. તમામ જ્યોતિષશાસ્ત્રોમાં અતિ સૂક્ષ્મ અને પ્રમાણભૂત મનાતા જૈન જ્યોતિષશાસ્ત્ર, જૈન વાસ્તુશાસ્ત્ર, જૈન મંત્રશાસ્ત્ર અને જૈન ઓરાશાસ્ત્રનો તેમણે ગહન અભ્યાસ કર્યો. ગુરૂદેવનાં પ્રત્યક્ષ માર્ગદર્શનમાં રહી તેમણે તમામ ધર્મશાસ્ત્રો ઉપરાંત મુહુર્તશાસ્ત્રનો પણ બારીકાઇથી અભ્યાસ કર્યો. લોકોકિત છે કે, પરમાત્મા એક હાથે લઇ લે છે તો સો હાથોથી આપે છે, આ કથન ॐઋષિનાં જીવનમાં યથાર્થ પુરવાર થયું. પ્રારબ્ધ કર્મોનુસાર ॐઋષિને ઇશ્વર તરફથી શારીરિક અક્ષમતા તો મળી પણ સામે પરમાત્માએ તેમને જૈન જ્યોતિષશાસ્ત્રમાં એવી અદ્ધિતીય નિપુણતા પ્રદાન કરી જે આજે સમસ્ત જ્યોતિષજગતમાં એક મિસાલ બનીને રહી ગઇ છે. જાણે કે, પરમાત્માએ ॐઋષિની છઠ્ઠી ઇન્દ્રિયનાં દ્ધાર ઉઘાડી નાખ્યાં, જ્ઞાનરૂપી ત્રીજું નેત્ર ખોલી નાખ્યું! ગુરૂદેવનાં આશિષ, ભગવાન મહાવીરની કૃપા અને સ્વયંની આત્મિકશક્તિનાં ત્રિવેણી સંગમ સમા દિવ્યબળથી પ.પૂ. સંતશ્રી ॐઋષિ પ્રિતેશભાઇ આજે લૌકિક અને અલૌકિક બન્ને જગતની મહાન ઊંચાઇઓને સ્પર્શી રહ્યાં છે.